Eesti naiste jalgpallikoondist 106 kohtumises esindanud Signy Aarna paneb oma mängijakarjäärile punkti.
#000005
"Jalgpalluritee on mulle nii palju pakkunud: enda proovile panemist, sõprust, ülevaid emotsioone, raskeid hetki, peretunnet ja mida kõike veel. Seda on nii rohkelt, et ma ei oskagi veel kõike sõnadesse panna, usun, et see tuleb ajaga. Praegu ütlen lihtsalt, et otsus jalgpalluritee lõpetada oli raske, aga aeg selleks on õige. Ma olen südamest tänulik kõigile, kes on mulle kaasa elanud ja mind aidanud," lausus Signy Aarna.
#000007
"Nii nagu igal asjal on algus, on ka lõpp. Lootosest välismaale siirdudes leppisime Signyga kokku, et karjääri tuleb ta lõpetama oma kasvatajaklubisse. Jaanuari alguses omandasime Aland Unitedi käest Signy mängijaõigused ja algaval hooajal näeb teda kindlasti Lootose värvides. Millal Signy oma klubijalgpallikarjäärile lõpliku joone alla tõmbab, otsustab ta ise ja eks pärast seda plaanime talle korraldada ka koduklubi poolt väärika lahkumismängu," ütles Põlva Lootose tegevjuht Indrek Käo. "Me oleme väga uhked Signy saavutuste ja karjääri üle. Paljudele noortele tüdrukutele on ta olnud innustavaks eeskujuks, kuidas pühendunud töö ja meeletu tahtejõuga võib naiste jalgpallis jõuda väga kõrgele."
#000010
32-aastane Aarna on koondise eest senises 106 kohtumises löönud 26 väravat, millega on koondise läbi aegade paremuselt teine väravakütt.
#000011
2011. ja 2015. aastal Eesti parimaks naisjalgpalluriks valitud Aarna tegi koondisedebüüdi 2007. aasta 2. novembril 3:2 võidumängus Lätiga, olles toona kõigest 17-aastane. Oma koondisekarjääri esimese värava lõi ta kaks aastat hiljem, kui Eesti alistas Läti Aarna koduväljakul Põlvas Balti turniiril seisuga 5:0.
#000012
Aarna on koondise eest löönud kaks väravat nii Horvaatia kui Walesi võrku, lisaks on ta skoorinud ka näiteks Tšehhi, Poola, Valgevene ja Ukraina vastu. Koondise eest on Aarna mänginud valdavalt ründajana, viimastel aastatel aga ka kaitseliinis.
#000013
Põlvamaalt Akste külast pärit Aarna sirgus jalgpalluriks Põlva FC Lootoses. 2008. aastal saavutas Lootos naiste Esiliigas esikoha ning tagas pääsme Meistriliigasse. Aarna lõpetas hooaja esiliiga suurima väravalööjana, kui tema arvele jäi 48 tabamust. Aastatel 2009–2013 kogunes Aarnal Eesti kõrgliigas Lootose eest 94 mänguga 105 väravat ning 2010. aastal pälvis ründaja naiste meistriliiga hooaja parima mängija tunnustuse. 2011. aastal omistati Signyle Eesti Kultuurkapitali noore tegija aastapreemia.
#000014
2014. aastal siirdus Aarna profijalgpallurina Soome kõrgliigasse, kui sõlmis lepingu Kuopio Pallokissat klubiga. Debüüthooajal lõi Aarna liigas 13 väravat ning teenis Kuopio naiskonnaga pronksmedali. Nelja hooajaga esindas Aarna Kuopio naiskonda 90 kohtumises ning lõi 45 väravat.
#000015
2018. aastal sai Aarna uueks koduklubiks teine Soome kõrgliigaklubi Aland United. Ahvenamaa klubi ridades tuli eestlanna 2020. aastal Soome meistriks ja aastatel 2020–2022 kolmekordseks karikavõitjaks.
#000016
Bundesliga jalgpallur lõi 48 meetrilt omavärava
#000019
Newcastle jõudis ligi veerand sajandit kestnud ootuse järel karikafinaali
#000020
Eesti koondise esiväravavaht naaseb kodusesse meistriliigasse
#000021
City kahes tiitlivõidus suurt rolli mänginud kaitsja siirdus Bayernisse
#000022
Vetkal lõi Primaveras karjääri esimese värava ja aitas Roma suure võiduni
#000026
Naiste Balti liiga alustab veebruaris uuenenud formaadiga
#000028
PSG ei suutnud teist mängu järjest võita, Verratti sai 13 minutiga punase
#000031
Siim-Sander Vene koduklubi sai Meistrite liigas kaotuse kõrvale ühe võidu
#000036
Londoni maratonil osalevad viiest läbi aegade kiireimast maratoonarist neli
#000042
Itaalia edukaim naisolümplane plaanib USA eest võistlema hakata
#000048